Document ID: 32011R1048

PADOMES REGULA (ES) Nr. 1048/2011
(2011. gada 20. oktobris),
ar kuru atceļ Regulu (EK) Nr. 1763/2004, ar ko nosaka dažus ierobežojošus pasākumus, atbalstot Starptautiskā Kara noziegumu tribunāla bijušajai Dienvidslāvijai (ICTY) pilnvaru sekmīgu īstenošanu
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 215. pantu,
ņemot vērā Padomes Lēmumu 2010/603/KĀDP (2010. gada 7. oktobris) par turpmākiem pasākumiem, lai atbalstītu sekmīgu Starptautiskā Kara noziegumu tribunāla bijušajai Dienvidslāvijai (ICTY) pilnvaru īstenošanu (1),
ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
tā kā:
(1)
Lēmums 2010/603/KĀDP ir pamatā Padomes Regulai (EK) Nr. 1763/2004 (2), ar ko, atbalstot ICTY pilnvaru īstenošanu, iesaldē dažu personu aktīvus.
(2)
Lēmuma 2010/603/KĀDP spēkā esamības termiņš beidzās 2011. gada 10. oktobrī.
(3)
Tādēļ būtu jāatceļ Regula (EK) Nr. 1763/2004, un atcelšanai būtu jāstājas spēkā nekavējoties,
IR PIEŅĒMUSI ŠO REGULU.
1. pants
Ar šo atceļ Regulu (EK) Nr. 1763/2004.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2011. gada 20. oktobrī

Labels: 13
18
11
5